Architektonická štúdia rodinného domu pri Prešove pre štvorčlennú rodinu. Pôdorysný tvar rodinného domu je v tvare písmena L a letná časť domu v tvare obdĺžnika. Hlavný vstup do domu je zo severnej strany. Dom bude jednopodlažný s plochou strechou, ide o štvorizbový dom. Dispozícia rodinného domu plne rešpektuje individuálne požiadavky investora na bývanie. Každý člen rodiny bude mať samostatný prístup na terasu, tak isto z obývacej izby sa tiež vychádza na terasu. Terasa je chránená proti ostrým letným slnečným lúčom žb. konzolovou doskou, čím je možné si vychutnávať voľné chvíle v spoločnosti rodiny a priateľov v príjemnom chládku. Hlavná terasa je od hlavnej a prístupovej cesty chránená samotnou hmotou rodinného domu. Týmto riešením sa dosiahlo súkromie obyvateľov rodinného domu pred neželanými pohľadmi od okoloidúcich ľudí. V súkromnej zóne rodinného domu bude umiestnený bazén, v ktorom si budú obyvatelia rodinného domu užívať príjemné letné dni. Medzi rodinným domom a letnou časťou domu vznikol priestor, ktorý je prekrytý strešnou konštrukciou domu, v tomto priestore bude umiestnený gril, sedenie a vírivka pre pohodovú relaxáciu vo vlastnom súkromí po náročnom pracovnom dni.